สวัสดีค่ะ แม่ดิฉันเพิ่งไปตรวจมาพบว่าเป็นเบาหวานค่ะ คุณช่วยแนะนำอาหารที่ควรงดและอาหารที่แนะนำให้หน่อยได้มั้ยคะ พอดีแม่ติดกินพวกเครื่องดื่มหวานๆมาก ขอบค่ะคุณ
สวัสดีค่ะ โรคเบาหวานคือภาวะที่ร่างกายมีระดับน้ำตาลกลูโคสในเลือดสูงกว่าปกติ โดยหากน้ำตาลในเลือดหลังอดอาหารมากกว่า 8 ชั่วโมงมากกว่า 126 มิลลิกรัมต่อเดซิลิตรขึ้นไปอาจจัดว่าเป็นโรคเบาหวาน โรคเบาหวานอาจทำให้มีการกินจุ น้ำหนักลด ปัสสาวะบ่อยได้ในผู้ใหญ่มักมีสาเหตุมาจากการรับประทานอาหารที่หวานมากจนเกินไป ทำให้ร่างกายดื้อต่ออินซูลินเมื่อตรวจพบว่าเป็นโรคเบาหวานแล้ว สิ่งที่สำคัญมากคือการปรับพฤติกรรมและการควบคุมน้ำตาลในเลือดให้ดี เพื่อป้องกันภาวะแทรกซ้อนที่จะเกิดขึ้นตามมาเช่นเบาหวานขึ้นตา หรือเบาหวานที่ไตทำให้ไตวายได้ดังนั้นควรงดอาหารทุกประเภทที่มีรสหวาน ควรกินแต่อาหารจืดๆไปเลยจะดีที่สุด ดื่มแต่น้ำเปล่า งดการดื่มน้ำอัดลมหรือน้ำหวานทุกชนิด แพทย์จะนัดกลับไปติดตามค่าน้ำตาลในเลือดเป็นระยะ หากควบคุมได้ไม่ดีด้วยการปรับพฤติกรรม จะมีการให้ยาลดน้ำตาลในเลือดมาช่วยด้วยต่อไป